text: Bilister i fuld fart forbi børnenes skoler
  12 januar 2018 kl. 16.30
  Ugen igennem har politiet blitzet mange bilister ved børnenes skoler.
  Fredag slutter politiets fartkontrol ved børnenes skoler. Hele ugen har Syd- og Sønderjyllands Politi lavet automatisk fartkontrol, for at få bilisterne til at køre efter forholdene.
  Fredag blitzede politiet 43 bilister for at køre for hurtigt på ved Kongehøjskolen i Aabenraa. Syv fik et klip i kørekortet og en bilist blev frakendt kørekortet betinget. Højeste hastighed var 88 km. i timen.
  - Det kan kun blive bedre, skriver Syd- og Sønderjyllands Politi på Twitter.
  Den var også gal i landsbyen Branderup. 
  - Vi kommer snart igen, skriver de i et andet tweet. Se det her:
  Vi har holdt med ATK i nærheden af Branderup friskole. Der var 15 der blev blitzet, deraf 2 klip og 3 bet. frak. af kørekort, den hurtigste kørte 91 km/t i byzone, hvor der er børn der krydser vejen. Vi kommer snart igen #politidk pic.twitter.com/2yQI3GWvCO
  
  